Τουσράττα

Ο **Τουσράττα** ήταν βασιλιάς των Χουρριτών του Μιτάννι την περίοδο 1358-1335 π.Χ., στα τέλη της βασιλείας του Αμένοφις Γ' και κατά την διάρκεια της βασιλείας του Ακενατόν. Ο Τουσράττα ήταν γιος και διάδοχος του βασιλέως Σουττάρνα Β΄ και εγγονός του Αρταράμα Α΄. Η αδελφή του Γκιλουχέπα και η κόρη του Ταντουχέπα παντρεύτηκαν τον Φαραώ της Αιγύπτου Αμένοφις Γ΄, η Ταντουχέπα παντρεύτηκε επιπλέον και τον Ακενατόν. Η άνοδος του στον θρόνο έγινε χάρη στον φόνο του μεγαλύτερου αδελφού του Αρτασουμάρα, την εποχή εκείνη ήταν πολύ νέος και δεν ήταν προορισμένος για βασιλιάς. Μια πινακίδα των Μιτάννι που βρέθηκε στο Τελλ Μπρακ σημειώνει *"παρουσία του βασιλέως Τουσράττα"*, στην αντίθετη όψη είχε σφραγίδα του προγόνου του Σαούσταταρ, ήταν συνηθισμένη πρακτική εκείνη την εποχή. To όνομα του μεταφράζεται ως *"φορτισμένο άρμα"*.

## Βιογραφία

Στην αρχή της βασιλείας του ο βασιλιάς των Χετταίων Σουπιλουλιούμας Α΄ ανακατέκτησε την Κιζουβάτνα, κατόπιν επιτέθηκε στο δυτικό τμήμα της κοιλάδας του Ευφράτη και κατέκτησε τους Αμορίτες στο Χανιγκαλμπάτ. Ο Σουπιλουλιούμας Α΄ προχώρησε σε συνθήκη με τον Αρτατάμα Β΄, έναν αντίπαλο του Τουσράττα για τον θρόνο των Μιτάννι, δεν είναι γνωστές οι σχέσεις του με την βασιλική οικογένεια. Το έγγραφο καταγράφει τον Αρτατάμα ως *"βασιλεύς των Χουρριτών"* και τον ίδιο τον Τουσράττα *"βασιλιά του Μιταννί"*. Ο Σουπιλουλιούμας Α΄ ξεκίνησε την λεηλασία της δυτικής όχθης του Ευφράτη και προσάρτησε το Κυβερνείο της Οροσειράς του Λιβάνου. Ο Τουσράττα με την σειρά του απείλησε τον Σουπιλουλιούμας Α΄ ότι θα λεηλατήσει όλο τον Ευφράτη αν του κλέψουν έστω ένα αρνί ή ζωντανό. Ο Σουπιλουλιούμας Α΄ περιγράφει κατόπιν τον τρόπο που ο παππούς του έχασε την γη του Ισούβα στον Άνω Ευφράτη. Την εποχή του πατέρα του πολλές πόλεις επαναστάτησαν, ο ίδιος κατάφερε να υποτάξει την γη του Ισούβα και οι ηττημένοι δραπέτευσαν στο βασίλειο του Τουσράττα. Ο Σουπιλουλιούμας Α΄ ζήτησε παράδοση των φυγάδων, σε αντίθετη περίπτωση η άρνηση θα μπορούσε να είναι αιτία εισβολής. Ένας στρατός των Χετταίων διέσχισε τα σύνορα επιτέθηκε στην Ισούβα και μετέφερε πίσω τους δραπέτες. Ο ίδιος ο Σουπιλουλιούμας Α΄ με υπερηφάνεια έγραψε *"ελευθέρωσα τα εδάφη τους, ενσωμάτωσα τις περιοχές τους και ένωσα ξανά τους λαούς τους με τους Χαττί"*. 

Ο στρατός των Χετταίων εισέβαλε στο βασίλειο των Μιτάννι, έφτασε μέχρι την πρωτεύουσα Ουασουκάννι αλλά δεν μπόρεσε να την καταλάβει, το λεηλάτησε αρπάζοντας πολλά βοοειδή και άλογα και επέστρεψε στο Χαττί. Ο Τουσράττα έντρομος δραπέτευσε από την Ουασουκάννι και επέστρεψε μετά την φυγή των Χετταίων, το βασίλειο του είχε σωθεί αλλά ήταν εξαιρετικά ταπεινωμένος. Σε μια δεύτερη εκστρατεία οι Χιττίτες διέσχισαν ξανά τον Ευφράτη, κατέλαβαν μια σειρά από πόλεις μεταφέροντας στην Χαττούσα πλήθος από λάφυρα τα σημαντικότερα από τα οποία ήταν τα πολεμικά άρματα. Ο στρατός των Χετταίων ενισχύθηκε σημαντικά με το νέο του όπλο, το πολεμικό άρμα το οποίο αποτελούσε μέχρι τότε το μυστικό της ισχύος του στρατού των Μιτάννι. Η ανησυχία του Τουσράττα για τις επιθετικές κινήσεις του Σουπιλουλιούμας εκφράζονται με μεγάλη ανησυχία στις Επιστολές της Αμάρνα, ο ίδιος ζητάει από τον ίδιο τον Ακενατόν να του δώσει σε γάμο την κόρη του Ταντουχέπα για να εξασφαλίσει την συμμαχία κατά των Χετταίων. Ο γάμος έγινε τελικά αλλά οι Αιγύπτιοι απέτυχαν να στείλουν βοήθεια όταν επιτέθηκαν οι Χετταίοι χάρη στον αιφνίδιο και πρόωρο θάνατο του Ακενατόν και στην κρίση που ξέσπασε για την διαδοχή του θρόνου. Μετά από μια τρίτη επίθεση των Χετταίων και την πτώση της Καρχεμίς ο Σουπιλουλιούμας Α΄ έκλεισε συμφωνία με τον γιο του Τουσράττα Σαττιβάζα στην οποία των όρισε υποτελή του βασιλιά. Ο Τουσράττα δολοφονήθηκε από μια ομάδα με εντολή των ίδιων των γιών του.

## Παραπομπές



## Πηγές

*Goetze, Albrecht. “On the Chronology of the Second Millennium B. C. (Concluded).” Journal of Cuneiform Studies.
*Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
*N. J. J. Illingworth. “Inscriptions from Tell Brak 1986.” Iraq.
*Witzel, Michael (2001). "Autochthonous Aryans? The Evidence from Old Indian and Iranian Texts". Electronic Journal of Vedic Studies. 7 (3): 1–118
*Liverani, Mario (2014). "16.1. The 'mountain people' and the 'dark age'". The Ancient Near East: History, Society and Economy. Routledge. 
*Devecchi, Elena. “Details That Make the Difference: The Akkadian Manuscripts of the ‘Šattiwaza Treaties.’” Die Welt Des Orients.

Κατηγορία:Βασιλείς των Χουρριτών